**Kashmir giver ekstrakoncert i Royal Arena**

*15.000 billetter blev revet væk, efter Kashmir annoncerede de første to koncerter i fem år. Den massive efterspørgsel har medført, at der nu er billetter i salg til en ekstra koncert den 30. maj.*

At Kashmir efter fem års dvale havde efterladt et massivt og håndgribeligt tomrum hos musikelskere i hele landet, blev understreget i dag, da bandet efter få minutter kunne melde udsolgt på deres eksklusive koncert i Royal Arena.

Men heldigvis venter der fans endnu en chance for at opleve et af landets igennem tiderne mest hyldede bands. Kashmir bekræfter nu endnu en koncert i Royal Arena:

”Vi er overvældede over den modtagelse, de forestående koncerter har fået overalt og ikke mindst hos vores meget dedikerede fanskare. Lige nu lægger vi os i selen for at skabe det ultimative show og den ultimative ramme for at genopleve alle de klassiske sange, vi selv holder så meget af. Det gør os enormt glade, at endnu flere fans nu får muligheden for at for fejre det fællesskab, vi har opbygget sammen med dem, siger forsanger,” Kasper Eistrup.

Koncerterne i 2020 er første gang siden 2014, at Kashmir bryder stilheden og vender tilbage til scenen.

Ekstrakoncerten finder sted i Royal Arena, København lørdag d. 30. Maj 2020.

Billetter kan købes allerede nu på Ticketmaster.dk